  Майя Бывальцева Удмуртиын астэ ачид нимаз висъян режимысь потон ужрадъёс но улон-вылонъя выль куронъёс дасяло. Со сярысь элькунлэн тӧроез Александр Бречалов 7-тӥ куартолэзе Ижысь эм академиысь студентъёсын но ординаторъёсын онлайн амалэн пумиськон дыръя вераз. Солэн кылъёсызъя, куд-ог сюбегатонъёсын асьмеос кема уломы на, но чурыт куронъёсъя нимаз висъяськон, карантин ужрадъёс сярысь вераськон уг мыны. Ми та ар пумозь улон-вылонъя куронъёсты дасяськомы. Со дыре ик дасяськом ужрадъёс, кудъёсыз пумен-пумен, нырысь-валысь куартолэзь пумозь, астэ ачид нимаз возён режимысь потыны но элькунэз дышем радэн улонэ берыктыны луонлык сётозы Александр Бречалов, Удмуртилэн тӧроезУлосвыл тӧро верамъя, куд-ог категориысь адямиослы нимаз куронъёс луыны быгатозы. Озьы ик ваньмызлы - кытын но кыӵе югдурын маскаос нуллыны кулэ но трос мукетыз. Тодэ вайытом, 30-тӥ оштолэзьысен Удмуртиын ваньмыз маскаос нуллыны кулэ.  Тегъёс: Ижкар Удмуртия коронавирус АлександрБречалов  